Exqrch/javanese-Komodo-pixelgpt huggingface dataset:
Senajan ibuké kuwatir marang dhèwèké , nanging Yeb terus èling pituture bapaké yaiku "yen ana wong ning sebrang pager digebugi lan dhéwé meneng waé ana ing pager, dhéwé luih ala ketimbang karo wong sik gebugi " Sakdèrèngé terjun ana ing macem-macem organisasi masyarakat sipil, Yeb makarya ana ing pemerintahan kanggo isu-isu perubahan iklim
Yeb aktif merjuangake kanggo lingkungan awit dhèwèké dadi mahasiswa
Dhèwèke gabung marang "Word Wildlife Fund" sasuwine 14 tahun awit 1997
Dhèwèké banjur ngemban tugas dadi "Komisioner Perubahan Iklim Filipina"
Dhèwèke dikenal akeh wektu dadi "Ketua Tim Negosiasi Filipina" ana ing "Konferensi Perubahan Iklim NFCCC." Awit Februari kapungkur, Yeb terus ana ing kapal "Greenpeace Rainbow Warrior" kanggo nglakoni pelayaran kampanye awit saka Filipina Nganti muteri dalan Indonesia
awal taun 2014, Yeb melu ana ing kampanye kapal Greenpeace, Esperanza nuju kutub utara, Arktik, jelang konfèrènsi iklim ana ing Paris
konfèrènsi ing Paris gawé sejarah wektu kabèh negara anggota "Kerangka Kerja PBB" ana ing "Konvensi Perubahan Iklim" sarujuk marang "Kesepakatan Paris (Paris Agreement)"
Dokumèn iku ngèmut tékad dunia global nahan munggahé suhu Bumi sakngisore 2 derajat celcius lan ngupayakaké suapaya munggah maksimal 1,5 derajat celcius ing 2050
Ngacu karo suhu rata-rata global sakdèrèngé éra industri
Isu kampanye akeh wernané antawisipun polusi, keadilan iklim, alas lan terumbu karang
Yeb uga medun ana ing dhasar laut ana ing Raja Ampat mbentangake spanduk kang isine ruh-aruhan kanggo nglindhungi lan nylametaké terumbu karang lan laut saka polusi
Minangka dadi "Dirèktur Èksekutif Greenpeace Asia Tenggara" awit Januari 2016, Yeb prihatin marang implementasi Kesepakatan Paris kang wus lumaku siji setengah tahun
Miturut dhèwèké, siji-sijine cara kang bisa ngatasi ubahé iklim yaiku nganggo ngadakakè transformasi insfrastruktur ènèrgi
Kampanye iku mau isinipun warna-warna kaya ta GRK, kelapa sawit, batu bara, lan sampah plastik
Yeb ngakoni, isu kui mau kudu ditangani ngati“ supaya ora dadi ala
Produk klapa sawit ngandung ana ing plastik, permen karet, minyak goreng, shampo lan sabun
Saka Tinjauane pungkase, amung sekitar 50 perusahaan kang tanggung jawab marang luwih separo penyebab panasing global
Padahal perusahaan kudune wus ngerti lan paham bab perubahan iklim, nanging meréka terus nggawé produk saka minyak lan gas, lan saiki uga kelapa sawit
Isu penting liya, greenpeace mènèhi kawigatosan khusus marang isu laut sehat
separo populasi Asia Tenggara gumantung ana ing laut kang dadi sumber pangan lan sumber kauripan.
Isu kang pungkasan yaiku sampah plastik
China sumber utama sampah plastik marang lautan, disusul Indonesia, Filipina, banjur Thailand
Saliyane iku mau, pemerintang kang kedah tanggung jawab, perusahaan kang ngetokake sampah plastik pun uga kedah tanggung jawab, ujar Yeb
Sakliyane iku mau, Yeb uga prihatin marang mapira-pira negara Asia Tenggara amarga isih ambangun pembangkit listrik tenaga batubara
Ing Indonésia, awit saka rancangan pembangunan pembangkit 35 giga waat, sekitar 47 persen nggunakake batubara
proyek pembangunan batubara kang dadi sumber energi kanggo listrik, isih ngèmutaké ana ing 20-30 taun kang teka
Yeb ngèmutake, perubahan iklim iku mau yaiku isu sentral kauripan, amarga ora ana bidang kauripan kang bakal luput saka dampaké
"Akèh isu global, kamiskinan, lan sapiturute dirèmèhake dèning pemerintah
ananging pemerintah kudu menehi kawigatosan marang perubahan iklim
Yen ora, dampaké bakal tambah mbebayani lan asil panggawéan mau bakal ora ana artine babar-pisan
Aku wus berjuang keras kanggo perubahan iklim iki", tegas Yeb
Minangka dadi aktivis, Yeb ngarepaké banget, komunitas sipil iku mau dilibataké marang ana ing implementasi NDC kaya ta wektu prosès négosiasi ing level global kang nglibataké sacara intèns dèning masyarakat sipil
Faktané, ana ing implementasi, kaya-kaya ora ana kaitané marang guneman ing tingkat global ing UNNEC, kang nglibataké masyarakat sipil isih kurang
Ujare Yeb iku salah siji saka aktivis kang banget nyuarakaké bab kang ora adile iklim
ing Filipina, dhèwèke nggawé petisi marang 47 perusahaan batubara lan minyak kang ditemokaké ora ana kaitané marang hak asasi manusia amarga dampak perubahan iklim
Kanggone Yeb iku jelas banget, yen isu perubahan iklim kui isu kang ora adil
Lan baginé Yeb, 1.500 km yaiku cocok kanggo iku mau.
Muhammad Hinayah Muhammad Hinayah (lair : Kabupatèn Musi Banyuasin, 17 Desember 1995) ya iku "atlet" "panjat tebing" saka Sumatera Kidul
Muhammad Hinayah olèh kasil kang moncèr banget, yaiku medali emas ing Asian Games 2018 Jakarta-Palembang
Sanadyan dhèwèké wedi karo panggon kang dhuwur, nanging sabenere malah kuwi sing marakake micu semangat ana ing olahraga sing bebayani iku
Final Asian Games 2018 dadi bukti yèn Hinayah tampil moncèr, wis kaya cecak "melata" anggone munggah tumuju ing garis pungkasan, Hinayah namung butuh wektu 6 detik
Catetan wektune luwih cepet saka kanca-kancane ing Pelatnas
Sumbangan wektu sing cepet kuwi kang ngirim Hinayah olèh kasil medali emas Asian Games 2018
Hinayah pancèn "atlet" sing ora lumrah
Wedi marang panggonan dhuwur wis dirasakaké Hinayah wiwit jajal olahraga panjat tebing
Rasa wedi kuwi tambah dadi sakwise Hinayah ngalami kacilakan nalika latihan, dhèwèké tiba saka kadhuwuran 10 meter
Kajawi ngalami cedera, Hinayah uga ngalami trauma, saéngga dhèwèké ora latian nganti sesasi suwéné
Nanging kulawarga lan kanca-kancane mènèhi dhukungan supaya Hinayah nérusaké "karier atlet panjat tebing" e
Amarga dhukungan kasebut, gawe Hinayah gelem maneh anggène latian
Hinayah ngowahi pikiran supaya ora wedi maneh lan bakalé tampil maksimal
Kajawi menika, ana liyané bab sing ngowahi pikirané Hinayah kanggo nyithak prèstasi ing olahraga panjat tebing, yaiku gawe bungah ati wong tuané
Saka ekonomi, Bapak (Herman) lan Ibune (Arnizah) rampung kurang
Carané ora, bapaké mung kerja dadi buruh bangunan sing asilè ora cukup kanggo nguripi bojo lan 5 anaké, lan uga Hinayah
Kahanan kuwi merga bapaké Hinayah tau ngalami bangkrut nalika dadi pengusaha
Ndeleng kahanan kulawargané sing rampung kurang kaya ngono, Hinayah mutusaké nerusaké "karier" minangka dadi "atlet"
Hinayah kepingin ngangkat ekonomi kulawargané saka prèstasi ana ing "panjat tebing"
Pranyata kaputusané bener, dhèwèké olèh kasil mbiyantu nyukupi kabutuhan kulawargané
Wiwit SMP, Hinayah wis mèlu pemusatan latihan daerah (pelatda), saka kuwi dhèwèké olèh bayar Rp
Bayar kuwi disisihké kanggo mbiyantu wong tuané
Kabèh usaha lan prèstasi sing pikolèhi ora liya, mung kanggo wong tuané
Kaya ta nalika olèh kasil emas ing Asian Games 2018, Hinayah uga olèh maneka warna bonus awujud dhuwit lan uga apartemen
Hinayah ngrancang yèn separo dhuwit bonus mau kanggo menyang umroh lan haji wong tuané, dhèwèké uga kepingin mbangun omah lan mbukak usaha kanggo wong tuané, dadiné bèn ora mburuh bangunan maneh
Hinayah kalebet bocah sing bakti lan ngormati marang wong tuané
Ora kaduga yèn Hinayah miwiti olahraga "panjat tebing" awit saka taun 2004, nalika umuré 9 taun
Nalika iku, Hinayah manggon ana ing Sekayu, Kabupaten Musi Banyuasin, Sumatera Kidul, ketarik nyawang para "atlet panjat tebing" ing ajang kanggo "panjat tebing" sing ana ing Sekayu
Ora kaduga yen "atlet" lan pelatihé ngajak dhèwèké latian bareng
Amarga wiwit cilik Hinayah seneng mènèk uwit, ajakan mau ditampa kanthi rasa seneng
Pelatihé (Ahmad Dimyati) uga ngramalaké yèn Hinayah duwèni bakat "panjat tebing"
Ahmad Dimyati kanthi sabar ngajari cara-cara panjat tebing, amarga Hinayah wedi marang panggon dhuwur, nganti Hinayah bisa metu saka rasa kaweden
Hinayah ora gampang mundur lan nduwèni tekad kang dhuwur saéngga dipercaya isa melu ing pelatda
Sawisé melu pelatda, dhèwèké banjur maju ing tingkat pelatnas ing Mei 2017, nanging durung dadi pemain utama
Hinayah terus latian nganti olèh panggilan saka pelatnas kanggo Asian Games 2018 lan lolos seleksi
Jenengé kalebu ana ing anggota tim Indonesia II
Dhèwèké ora mbuwang kesempatan ing lomba kasebut, Hinayah malah olèh kasil emas bareng kanca sak tim é
Ketua Federasi Panjat Tebing Indonesia (FPTI) Sumatera Kidul, Beni Hernedi mangsuli, munculé Hinayah dikarepaké isa dadi motivasi bocah liyané, supaya ana bibit unggul lan Hinayah-Hinayah liya sing isa mbanggaké Sumatera Kidul
Nalika taun 2017, Hinayah olèh medali perunggu ana ing Juwara Asia sing ditindakaké ing Iran
Ora mung kuwi, ing taun 2018 dhèwèké ya olèh peringkat nomer papat Juwara Dunia sing ditindakaké ing Moskwa, Ruslan
Lan prèstasi sing paling unggul yaiku ing taun 2018 Hinayah olèh medali emas Asian Games sing ditindakaké ing Palèmbang, Sumatera Kidul.
Najelaa Shihab Najelaa Shihab lair ning Ujung Pandang, 11 September 1976
Wanita kang duwe anak telu iki ora gur bale wisma, dhèwèké wis rampung sekolah S-1 Fakultas Psikologi, Universitas Indonesia lan S-2 Fakultas Psikologi, Universitas Indonesia, Bidang Psikologi Perkembangan dan Pendidikan iki ora gur mandhek ning kana
Nganggo pamikiranne nik pendidikan ning Indonesia iki durung ideal, dhèwèké ngupaya mujudake pendidikan kang luwih becik
Miturute pendidikan ing Indonesia isih isa dikembangake maneh
Diawiti saka Kampus Guru Cikal sing minangka wadhah para guru kanggo ngembangake kawruhe para guru, amarga sejatose guru-guru kudune isa terus berkembang lan ora mung fokus ning kelulusan
Wanita sing kerep diaruh-aruhi Elaa iki ngrasa nik sistem pendidikan iku kudu terus dikembangke, mula dhèwèké gonta-ganti model gladhen supaya pas dinggo para panyarta
Pengembangan guru ora mung kompetensi
Amarga, nalika pendekatan mung nganggo fokuas ing kompetensi ora bakal kasil pengowahan kang luwih becik
Mula, lair konsep guru mardika sinau
Madega Komunitas Guru Belajar (KGB) kanggo nyebarke semangat dadi guru kang mardika ing kabèh pelosok nagari
Miturut Elaa, sak suwene patang taun lumaku, KGB bisa teka ing 125 daerah.Pengembangan guru ora mung kompetensi
Miturut Elaa, sak suwene patang taun lumaku, KGB bisa teka ing 125 daerah
Wanita sing lulus saka Universitas Indonesia iki pengin ngajak kabèh uwong supaya seneng sinau lan sinau sing ora mung dibatesi karo bab sing gayut karo sekolah.
Komari Komari (53) tani såkå Kabupaten Tanggamus,Lampung sing biyen ora ngrumat kebon kopiné amargå biyèn ora ånå jenis kopi robusta
Nanging béda karo saiki, akeh uwong sing nggantungake marang salah siji såkå jenis kopi robusta Lampung iki
Dhèwèké digawé kaget nalika ånå salah sawijining uwit kang ngasilake woh akeh nalikå uwit - uwit liyane ing sak kiwå têngêné pådhå rusak amargå dirusak håmå
Uwit siji iki godhong lan wohé akèh
Ananging dhèwèké ora ngerti iku såkå jenis åpå
"Iså wae kawin silang saka uwit ing kånå
Wektu iku ånå akeh jenis sing beda," omongé ngeling - ngeling pengalaman 27 taun kapungkur
Robusta nduweni keunikan dhewe kang durung mesti diduweni liyane
Kanggo ngasilake woh, uwit siji ora iså ngadek dhewe
Uwit kuwi butuhake proses panyerbukan karo jenis liya
Keunikan iku kasebut poliklonal
Jenis sing akrab kaprungu ing talingan tani yaiku antarane tugu sari,tugu ijo,lan casio
Ora mung woh e sing akeh, nanging wiji woh e luwih gedhe tinimbang jenis kopi liyane
Kulit woh tanduran iki tipis lan produksine ajeg
Sak uwit iso produksi 1,5 - 2 kilo wiji kopi
Såkå kui banjur disilangke maneh karo jenis liyane
Hasil såkå silangan kui banjur dijenengi kopi komari kaya jeneng dhèwèké
Ananging komari ora nyatet jenis åpå kang disilangke mau
Hasil silangan iku subur lan woh e akeh
Komari wes tau entuk hasil panen kurang luwih 3,3ton saka 0,75hektar ambane kebon
Hasil panen såkå kebon Komari iså kasebat paling akeh timbang nggone tani liya sing mung 1ton per hektar
Såkå kui tanduran kopi ing kebon e kui banjur dadi omongan pårå tani ing desåné
Tani sing penarasan pådhå mårå ing omahé tujuane arep njaluk bibit kopi marang Komari.￼
Maryanto Satria Nusantara Marwanto Satria Nusantara Maryanto Satria Nusantara, uwong lanang kang umuré 56 taun nerangaké minangka umur among angka, aja nganti umur dadi bates kanggo uwong – uwong kanggo bisa obah
Kanggoné Maryanto, bates kekuatan among ana ing pikiran, ora nang umur
Sasi April wingi dheweké lumayu 63 jam adohé 320 "kilometer." Dhèwèké dadi tuladha kanggo sak yuta uwong kang tau mèlu gladhi "olah nafas" ing sangar kang diadekaké , yaitu Satria Nusantara
Maryanto oleh nomer loro paling banter ing Doro Ncanga, Kabupatèn Dompu, Nusa Tenggara Barat
Ana ing lomba lumayu "Lintas" Sumbawa 320
Ngungkuli uwong sing mèlu liyané kang umuré luwih enom
Maryanto mèsem nalika dipethuk bojoné, Farhatul Kifyati ing garis "finish." Maryanto ora lara babar blas, ora kaya uwong sing liyané
Ananging senajan adohé 320 "kilomèter," Maryanto ora sambat
Anggoné lumayu seka Poto Tano tekan Doro Ncanga ing pèrèngan Gunung Tambora
Senajan butuhaké awak kang kuat,lan mental kang tatag, ananging ora dadi alangan kanggo Maryanto
Lomba lumayu kuwi dilekasi tanggal 04/05/2018 sore, Muryanto karo peserta liyané lekas lumayu
Nalika bengi kudu kuat nahan adhemé angin, lan nalika awan kudu kuat nahan panas, amerga nalika awan, "suhu" ing Sumbawa ngancik 40 derajat luwih
Mula saka iku, dalan kang dianggo lumayu kuwi diwènèhi tetenger ‘’Marga Neraka’’..
Netti Darlina Nètti Darlina inggih punika salah sawijining bidan mawi sagudhang préstasi pelopor program "Simbah Trésna Putu" ugi program "ASI Éksklusif" dhumateng paguyuban-paguyuban posyandhu ing désanipun
Panjenenganipun miyos ing Pariaman, 14 Oktober 1980
Panjenenganipun sampun kagungan kulawarga, kenggarwa asmanipun Teguh Widodo
Kaparingan yoga cacah sekawan antawisipun Nayla, Nadhif, Naufal, twin Nazmi
Sabendinané makarya dados bidan ugi ibu rumah tangga
Nadyan seprana sepréné dèrèng dipunangkat dados PNS utawi pegawé negri sipil panjenegané boten nggersula
kuwajibanipun minangka bidan boten kendhat wonten ing mriku kémawon
Semangat ingkang tuwuh ing sajroning badanipun dipunjalari saking kapribadhèn ugi motivasi dhiri ingkang ageng
Riwayat panggulawenthahing ngèlmu ugi urun daya saperlu ndidik Nètti dumugi kahanan sapréné punika
Papan nggegulang ngèlmu kajelasaken wonten ing ngandhap punika
Riwayat pamulangan ingkang dadosaken Nètti Darlina suksès kados sakpunika antawisipun ing: Pakulinan sabendinten
Saben dinten Nètti makarya minangka bidan wonten ing griyanipun piyambak, amargi dèrèng dipunangkat minangka pegawé negri sipil utawi PNS
Nadyan yuswanipun sampun kémawon mèh mancik (kepala) sekawan dasa tahun, sakpunika ing yuswa 39 tahun panjenenganipun taksih semangat tuwin aktif ing sajeroning bidang keséhatan mliginipun program (Nènèk Asik Tresna Putu)
Program punika minangka salah satunggaling program ingkang mangke saged dados margi anggenipun ngukir préstasi
Nètti minangka pelopor arsa ngajak dhumateng ibu-ibu ingkang ngandhut saha para mbah-mbah ingkang mangké badhé momong wayahipun
Program punika kalaksanan kanthi dipunbentuk paguyuban-paguyuban ibu-ibu ngandhut
Paguyuban punika dipunwastani paguyuban ASI Ekslusif ingkang sampun maksimal ugi dados patuladhan tumrap ibu-ibu inggih punika paguyuban ing Posyandhu Kenanga, posyandu ingkang manggèn ing palataran griyanipun Nètti
Sayektosipun program punika dipuntepangaken kaliyan Nètti amargi ASI Eksklusif sanget dipunbetahaken kaliyan bayi supados séhat tuwin kebal saking serangan panyakit
Menawi wonten posyandhu ing griyanipun piyambak, Nètti asring paring panyuluhan ngenani pentingipun tuwin prayoganipun ASI Eksklusif ibu dhumateng yoganipun
Wonten paguyuban posyandhu ASI Ekslusif punika boten namung ibu-ibu ingkang rawuh, simbah-simbah ugi kathah ingkang rawuh saperlu ndèrèk ajar ngenani ASI Ekslusif
Panyuluhan utawi sosialisasi kajaba dipun gelar wonten ing griyanipun piyambak, ugi dipun wedhar ing kantor kelurahan kaya ta ing kantor Kelurahan Bagan Besar, Kecamatan Bukit Kapur, Kota Dumai, Riau punika
Nètti medhar prayoganipun ibu maringi asi ingkang pisanan dhumateng yoganipun dumugi enem wulan tanpa dipuntambah kaliyan dhaharan utawi suplemen sanèsipun
Ing sosialisasi punika kathah simbah-simbah ugi sapérangan ibu-ibu ingkang dèrèng yakin menawa namung ASI Eksklusif kémawon punika saged jagi kesehatan utawi kondisi bayinipun
Tanggapan-tanggapan medal ing sajeroning sosialisasi punika
Wonten ingkang ngugemi pamikiripun bilih gedhang saged dadosaken bayi wareg saéngga tilemipun saged angler
Wonten malih simbah ingkang ngèyel menawi panjenenganipun punika sajaripun kagungan pengalaman ingkang langkung kathah tinimbang bidan Nètti
Midhangetaken tanggapan ugi pamikiran ingkang warni-warni punika, Nètti boten lajeng cunthel ing tujuanipun, nanging sansaya tambah semangat ugi cerdas paring jawaban ingkang saged paring kamareman dhumateng simbah-simbah ugi sapérangan ibu
Panjenganipun boten lajeng duka punapa déné mutung, kanthi raos sabar twin boten kendhat-kendhatipun praktèk langsung saperlu nuduhaken kados pundi ta paring ASI Eklsklusif punika saged mupangati sanget dhumateng bayi
Program "Simbah Tresna Putu".
Nama punika dipunpilih kalian Nètti amargi nama "Simbah" ing sajeroning tanah Jawa taksih kathah jasanipun dumateng kaluwarga yoga-yoganipun
Ing Jawa piyambak menawi ibu ingkang ngandhut lajeng babaran samangké bayi punika dipunmong kalian ibu ugi simbah
Simbah ing Jawa saèstu remen sanget menawi dipun paringi rezeki saking Gusti wewujud wayah
Simbah kakung punapa déné putri uga ndrèrèk momong wayahipun ngantos ageng, kinten-kinten sampun sekolah dhasar
Ingkang dados dredah sajeroning kulawarga ingkang taksih wonten simbahipun salah sawijining dredah punika jalaran saking simbah ingkang dèrèng mangertos sanget tumrap mupangating ASI Eksklusif ibu tumrap bayinipun
Pangertosan simbah ngenani Asi Eksklusif bènten-bènten saben tiyangipun, kadhang sampun wonten simbah ingkang mudheng ananging inggih wonten simbah ingkang dèreng mangertosi
Punapa ta sejatining ASI Eksklusif punika? ASI Eksklusif inggih punika banyu susu ibu ingkang kedah dipun paringaken dhumateng yoganipun ingkang nembé lair dumugi nem wulan, tanpa dipunsukani dhaharan tambahan sanèsipun nadyanta punika susu formula punapa déné susu-susu ingkang bermerk
i Préstasi ugi pangaji
Papan gegulang ngèlmu punika nyithak siswa-siswa ingkang unggul ugi mawa préstasi ingkang gemilang
Salah sawijinipun Nètti Darlina (alumni) Akademi Kebidanan ugi SKM ingkang dados bidan berprestasi ing tingkat punapa kémawon
Kathah piaji (penghargaan) ing bidang kesehatan ingkang ginayuh déning Nètti Darlina
Préstasi-préstasi kala wau antawisipun: Préstasi-préstasi kala wau dipun gayuh kaliyan Nètti sarana program ASI Ekslusif ingkang dipun wedhar utawi tepangaken dhumateng para ibu-ibu rumah tangga ugi ngantos simbah-simbah
Dredah sajeroning ngayuh préstasi
Sajeroning nindakaké pakaryan ugi program ASI Èksklusif punika Nètti asring manggihi dredah babagan program ingkang boten dipunsarujuki kaliyan para-para ingkang boten remen utawi sreg dhumateng program ASI Èksklusfif ingkang dipunpelopori kaliyan bidan non-PNS punika
Salah sawijining wujud boten sarujukipun sapérangan warga masyarakat dhumateng program punika kanthi dipungelar aksi unjuk rasa utawi démo
Jalaran sanès ingkang ugi jalari aksi démo inggih punika wonten salah sawijining laré ingkang kejang-kejang sabibaripun dipun vaksin kalian Nètti minangka bidan désa
Démo punika minangka pengalaman Nètti ingkang boten dinyana-nyana, prastawa punika dumadi nalika tahun 2007 ing salah sawijining kampung
Sayektosipun prastawa punika boten luputing Nètti, amargi kanthi nyukani vaksin punika panjenenganipun boten kesupen ugi paring dhawuh dhumateng ibu-ibu ingkang kagungan yoga bilih mangké menawi sampun dugi griyanipun piyambak-piyambak, laré punika kersanipun kèndel sawatawis supaya vaksin ingkang mlebet ing badanipun saged rumasuk kanthi sekéca
Déné mangké (efek samping) saking vaksin punika inggih raos panas utawi demam
Nètti ugi paring obat demam kanthi tujuan saged ngandhapaken demam saking vaksin kala wau, ananging ibu-ibu kesupen boten maringaken obat punika dhumateng yoga-yoganipun saéngga panas langkung nginggil dadosaken kejang-kejang
Kala wau aturing Nètti dhumateng ibu-ibu ing kampung punika
Masalah sanèsipun ugi tumanduk dhumateng Nètti
Taksih ing tahun 2007, panjenenganipun saestu nduwèni gegayuhan saged dipunangkat minangka pegawé negri utawi PNS
Sampun 11 tahun anggenipun ngabdi ing Kelurahan Bagan Besar, ing pengumuman PNS penjenenganipun boten wonten alias boten ketampi
Sedhih ing manahipun awit sampun dangu dados bidan (honorèr) boten dipun angkat-angkat
Dipuntambah malih ing tahun punika inggih minangka tahun ingkang pungkasan Nètti saged ndèrèk daftar PNS amargi yuswanipun sapunika sampun 39 tahun sampun ngluwihi wates katentuanipun utawi (prasyarat) bakal calon PNS inggih punika 35 tahun
Tanggapan kader program "Asi Éksklusif"
Tanggapan punika mijil saking salah setunggaling kader Nètti ing paguyuban posyandu ing griyanipun
Kader-kader Asi Éksklusif punika wonten 40 ingkang sedayanipun ibu-ibu.
Tanggapan positif ingkang sepisan inggih punika saking Érnawati ingkang kagungan putra wawah sekawan ananging namung kalih ingkang dipunsukani ASI Éksklusif punika
Panjenenganipun boten sumerep punapa sayektosipun mupangat saking ASI punika dados yoga ingkang kalih dèrèng narima mupangat saking ASI Éksklusif ibu
Érnawati ngendika bilih yoganipun ingkang kalih punika langkung séhat ugi langkung (kebal) utawi tahan dhumateng manéka warna lelara sabibaripun dipunsukani ASI Éksklusif punika
Tanggapan ingkang kaping kalih saking simbah-simbah inggih punika Mbah Sariyah (67) tahun
Panjenenganipun ugi ndèrèk remen wontenipun program ASI Éksklusif punika, alasanipun amargi putu-putu Mbah Sariyah katingal langkung séhat ugi aktif tinimbang laré-laré ingkang boten kena ing ASI Ékslusif punika.
Muhammad Choirul Amri Muhammad Choirul Amri (43) miyos wonten ing Kabupatèn Ngawi, Jawi Wétan tanggal 24 Januari 1975
Choirul Amri menika nyambut damel wonten ing "Microsoft" taun 2013
Ananging piyambakipun medal saking "Microsoft" amargi piyambakipun badhe damel Désa Kuniran dados désa ingkang saé
Sinaosa Choirul Amri menika sampun nyambut damel ingkang saé, piyambakipun tansah kèmutan kaliyan Désa Kuniran
Amargi piyambakipun prihatos kaliyan warga désanipun
Miturut panggalihanipun Choirul Amri, piyambakipun yakin menawi warga désanipun gadhah "potensi" kagem sareng-sareng mbangun désanipun
Saking panggalihan menika, Choirul Amri budidaya masarakat kagem damel désa wisata, budidaya lèlè kaliyan peternakan ménda (ingkang sampun ngasilaken "produk-produk" saking susu ménda)
Choirul Amri menika miyos wonten ing tanggal 24 Januari 1975 ing Kabupatèn Ngawi, Jawi Wétan
Choirul Amri menika kagungan asma jangkep inggih menika Muhammad Choirul Amri
Lajeng piyambakipun kagungan garwa ingkang asmanipun Santika Winoto (44) kaliyan kagungan putra kalih (jaler kaliyan èstri) inggih menika Alisha Fathah (15) kaliyan Arya Fthurrahman Amri (13)
Choirul Amri menika sinau wonten ing SD Kuniran Satu, Ngawi taun 1981 - 1987
Lajeng piyambakipun ngelajengaken sinaunipun wonten SMP Siné, Ngawi taun 1987 - 1990
Wonten taun 1990 - 1993 piyambakipun sekolah wonten ing SMA Taruna Nusantara kaliyan mlebet jurusan IPA
SMA Taruna Nusantara menika wonten ing Kabupatèn Magelang
Wonten ing jaman SMA menika piyambakipun kedhah sekolah wonten ing sajawinipun Kabupatén Ngawi
Taun 1993 - 1998 piyambakipun kuliah wonten ing STT Telkom Bandungjurusan Teknik Industri
Nalika piyambakipun nyambut damel wonten ing "Microsoft", Choirul Amri menika naté nggarap "proyek" IT ("Information Technology") wonten ing Malaysia, Thailand, Singapura, Brunei Darussalam, kaliyan Amerika Serikat
Sasanèsipun Choirul Amri menika dipunparingi "penghargaan" "Circle of Excellence Platinum Microsoft"
Lajeng piyambakipun dados salah satunggaling saking 25 (selangkung) "konsultan" ingkang langkung saé taun 2013
Choirul Amri menika menawi nyambut damel boten wonten dinten libur
Prekawis menika ndadosaken "produktivitas" Choirul Amri ngantos angka 173% (persen)
Lajeng wonten taun ingkang sami, Choirul Amri menika ndhèrèk gladhi wonten ing Chicago
Gladhi menika dipunwarahi kaliyan Paul Randal inggih menika salah satunggaling tiyang saking "Community Leader Database" wonten ing "Microsoft"
Ananging wonten ing taun ingkang sami inggih menika taun 2013, Choirul Anwar medal saking "Microsoft" amargi piyambakipun badhé damel Désa Kuniran dados désa ingkang saé inggih menika dados désa wisata
Lajeng kagem mbangun désa menika piyambakipun dados konsultan IT wonten ing salah satunggaling "perusahaan" Jakarta